EKT-PROSEDYRER OG GJENNOMFØRING AV LØP.

Sist revidert: 20.04.2022

Nedenfor er bearbeidde prosedyrer for bruk av EKT i bedriftsløp i orientering som arrangeres i regi av Hedmark og Oppland bedriftsidrettskrets (HOBK). O-utvalget består av representanter fra Arve Hagen BIL i sesongen 2022 og 2023.

# Forberedelse til løp

Arrangør må sørge for:

* + Avtale **overføring av EKT-utstyret** (klokke, førstehjelp-utstyr, hjertestarter, postskjermer, stemplingsenheter, 7 nullenheter og 2 målenheter (249)) -fra forrige arrangør, eventuelt via kontaktperson i O-utvalget. Vanligvis vil utstyret” vandre” fra arrangør til arrangør i sesongen. En representant fra O-utvalget oppbevarer utstyret mellom sesongene. Resten av tidtakerutstyret (MTR3 enheten + 3-leiebrikker) kommer O-utvalget med, innen kl 17:00 på løpsdagen.
  + **Utkjøring av resultater fra MTR3-enheten** foretas av representanter for o-utvalget, vedkommende vil også legger resultatlister på hjemmesiden.
  + **Opplading** av MTR3-enheten gjøres av o-utvalgets representanter -før hvert løp.
  + **Startlister**. Startlistene inneholder navn, lag, brikkenummer, samt kolonne for starttid og løpstid. Startlistene viser hvem som er påmeldt på løpet i de enkelte klassene. Listene hentes fra hjemmesiden under menyen «for arrangør». (<http://www.hedoppbedriftsorientering.no/?page_id=17>
  + **Lag PM** Arrangøren lager PM i god tid før løpet og sender denne til Tore [tore.jorgensen00@gmail.com](mailto:tore.jorgensen00@gmail.com)  som legger infoen ut på påmeldingssiden for arrangementet. En PM skal inneholde info om: merket fra, samlingsplass, kart (navn, målestokk, ekvidistanse, utgitt og revidert år), terreng, start, og betalingsinfo.
  + **Postkoder for alle løypene innkludert løypelengder** sendes til o-utvalget

[kh-yil@online.no](mailto:kh-yil@online.no) slik at vi får lagt inn rette koder og løypelengder i e-timing programmet.

* + **Etteranmeldte løpere** Arrangør bør ha egne lister der de noterer etteranmeldte løpere i hver klasse. Samt en liste som er sortert på kubb – for å kreve inn penger etter antall deltagere i hver klubb.

# Påmelding på løp

Påmelding til neste løp gjøres på hjemmesiden innen lørdag kveld kl 23:59. Der er det viktig å registrere navn, klubb, brikkenummer og hvilken løype man vil løpe.

Hos arrangør får løperne:

* + PM som henger på oppslagstavla.
  + Utlevert kart i plastposer med postbeskrivelser. Startkontingenten er kr 110,- i alle klasser. Startkontingent for etteranmeldte er 160,-
  + Leid brikke for løpere som ikke har egen brikke. Leieprisen er kr 20,-. Ved leie noteres navn og lag på leier (eget skjema for dette på hjemmesiden). Leiebrikker skal innleveres etter løpet, eventuelt ved målgang.

På samlingsplass henger klasselister basert på forhåndsregistrerte data om løperne. Klasselistene er sortert alfabetisk på etternavn. Hver løper må sjekke at.

* **Løype (klasse) og brikkenummer stemmer.**
* Løpere som **har en annen brikke enn sin vanlige, eller har fått ny brikke noter dette bak navnet sitt.**
* Løpere som vil løpe i en annen klasse enn de vanligvis gjør, MÅ endre dette på lista, ellers blir man disket.
* Løpere som er nye eller ikke er registrert på forhånd, fører seg opp med nødvendige data på riktig klasseliste.

# Start

Startprosedyren er som følger:

* **Oppropstid** er 2 minutter før starttid. Arrangør roper opp stattiden. Løperne kommer inn og venter i 1 min før de får klarsignal til å gå helt fram til startenheten for sin klasse.
* **Når løperen kommer til sin startenhet kan han/hun ta kartet og sturere dette fram til starttiden. Ca 5 sekunder før starttiden plasserer løperen sin brikke i startenheten**. Startenheten har en lysdiode som blinker for å bekrefte at brikken er «nullet ut» og klar til start.
* Når brikken løftes fra startenheten, begynner klokken i brikken å løpe.
* **Det er 7 startenheter og 8 klasser så her må arrangør finne ut hvordan de løser dette.**  Tiden tas uansett fra man løfter brikken fra startenheten.
* **Dersom noen løpere ønsker å starte sammen i samme løype er det anledning til dette.**
* Hvis en løper starter litt for tidlig eller for sent, spiller dette ingen rolle. Tiden blir tatt fra starttidspunktet til målkvittering.
* Arrangøren anbefales å lage sluser til start for hver klasse.

# På postene

* **Postene** er merket med flagg og en stemplingsenhet med kode.
* Postenhetene henger i snor i umiddelbar nærhet til flagget. Løperbrikken legges i postenheten. Brikken lagrer tid og kode.

# Mål og resultat

* På mållinjen skal det være **to målposter** på stativ (begge med kode 249). Tiden blir tatt når brikken plasseres i en av disse.
* Etter målplassering blir brikken avlest via **MTR3 avlesningsenhet**.
* Løperne får strekktidene sine på en utskrift (papirprint).
* **Løperne tar med seg sin egen utskrift til resultat-tavlen** og skriver selv opp sin egen slutt-tid på sin klasseliste. Dette er da en uoffisiell resultatliste som er tilgjengelig på løpet.
* **Etter løpet blir MTR3-enheten avlest på PC** dette gjøres av en rep fra o-utvalget.
* Ved resultatkjøringen vil løpere som har tatt poster i feil rekkefølge, løpt feil løype eller ikke tatt alle poster, bli disket. Det er derfor viktig å notere hvilken løype (klasse) man løper i.
* Arrangør sørger for at resultatlistene publiseres på hjemmesiden.
* Eventuelle leiebrikker må leveres av løperne ved mål. Arrangører bør etablere en ordning for å sikre at brikker som leies ut leveres tilbake (f eks ha en liste med navn og klubb og hvilken brikke vedkommende har leid).

# Feilhåndteringsrutiner

6.1 Feil på løpet:

Hvis MTR3-enheten slutter å virke (f.eks. på grunn av dårlig lading eller annen funksjonsfeil), vil det ikke være mulig å gå over til manuell tidtaking. Riktige resultater kan da ikke produseres og samtlige deltagere vil da få godkjent deltakelse.

6.2 Brikkefeil

Brikke som ikke er «nullet ut», dette er lite sannsynlig med dette opplegget da løfting av brikken er startsignalet. Det kan imidlertid skje dersom en løper glemmer å nullstille brikken på start eller hvis løperen ikke sjekker at brikken virker før start (lys-dioden blinker). I så fall vil brikken enten starte på første post, eller ikke ta imot signaler fra postenhetene i det hele tatt. I begge tilfeller betyr dette at slutt-tiden ikke kan bestemmes sikkert. Dette vil medføre disk.

# Etterarbeid

* **Skriv noen setninger om arrangementet f.eks. antall deltagere, litt om terrenget og løypene, eventuelle utfordringer eller positive episoder fra løpet. Dersom man har noen få bilder fra forberedelser, samlingsplass eller ute i løypa er det og kjekt. Send til Tore eller Kristin som kan publisere dette på hjemmesiden som en liten nyhet sammen med resultatene.**
* Avlesing av MTR3-enhet og produksjon av resultatlister. Dette gjøres for tiden av O-utvalget, v/ Arve Hagen BIL (2022-2023).
* Samle inn flagg/ postenheter samt start- og målenheter og avtale med neste arrangør om levering- eventuelt avtale med materialforvalter i O-utvalget.
* Oppgjør i samsvar med gjeldende regler til bedrift idrettskretsen og kartprodusent. Eget oppgjørsskjema for dette på hjemmesiden. Oppgjør for leiebrikker innbetales sammen med den øvrige avgiften pr løpere (se sesongopplegg).